เทศกาลของขวัญปีใหม่ ของฝากถูกใจ ผลิตภัณฑ์ทั่วไทย รวมไว้ใน OTOP City 2019”มากกว่า 20,000 รายการ รายได้สู่ท้องถิ่น
เทศกาลของขวัญปีใหม่ ของฝากถูกใจ ผลิตภัณฑ์ทั่วไทย รวมไว้ใน OTOP City 2019”มากกว่า 20,000 รายการ รายได้สู่ท้องถิ่นนายทรงศักดิ์ ทองศรี รัฐมนตรีช่วยว่าการกระทรวงมหาดไทย เปิดงาน OTOP City 2019 ครั้งที่ 14 ภายใต้แนวคิด “เทศกาลของขวัญปีใหม่ ของฝากถูกใจ ผลิตภัณฑ์ทั่วไทย รวมไว้ใน OTOP City 2019” พร้อมมอบเกียรติบัตรแก่ผู้แทนคณะอนุกรรมการบริหารกองทุนพัฒนาบทบาทสตรีระดับจังหวัด 10 จังหวัด ได้แก่ จังหวัดเชียงใหม่ เพชรบูรณ์ พะเยา น่าน เชียงราย แพร่ สุพรรณบุรี อุตรดิตถ์ สระแก้ว และจังหวัดตาก เพื่อยกย่องเชิดชูแบบอย่างของการบริหารกองทุนฯ รัฐมนตรีช่วยว่าการกระทรวงมหาดไทย กล่าวว่า งาน OTOP City 2019 ในครั้งนี้ ประชาชนสามารถซื้อหาของขวัญของฝากที่เป็นผลิตภัณฑ์ OTOP จากฝีมือคนไทย ซึ่งการพัฒนาสินค้า OTOP เป็นสิ่งที่รัฐบาลและกระทรวงมหาดไทยได้ให้ความสำคัญและสนับสนุนมาอย่างต่อเนื่อง และจะสนับสนุนช่องทางการตลาดด้านสินค้าออนไลน์(E-Commerce Online) ให้มากขึ้น บูรณาการกับภาคเอกชน ประชารัฐ องค์การตลาดและส่วนราชการ เพื่อช่วยกันขับเคลื่อนและผลักดันยอดจำหน่ายสินค้า OTOP ให้ถึงเป้าหมาย 300,000 ล้านบาทต่อไปสำหรับงาน OTOP CITY 2019 ครั้งนี้ มีร้านค้าจำหน่ายสินค้ามากกว่า 2,500 ร้านค้า ผลิตภัณฑ์ OTOP มากกว่า 20,000 รายการ และที่โดดเด่นในปีนี้คือ การนำเอาผลิตภัณฑ์ชุมชนของดีของเด่นแต่ละจังหวัดมาจัดกระเช้า เพื่อนำไปมอบเป็นของขวัญปีใหม่ ซึ่งสามารถหาซื้อกระเช้าได้ในโซนของขวัญปีใหม่ นอกจากนี้ภายในงานยังมีโซน OTOP Lady ซึ่งจัดขึ้นเป็นปีแรก เพื่อเอาใจสุภาพสตรีได้ซื้อสินค้าได้ครบในที่เดียว ทั้งเสื้อผ้า กระเป๋า รองเท้า หมวก เครื่องประดับและเครื่องสำอาง ทั้งนี้วันแรกที่จัดงาน (15 ธ.ค.62) สร้างยอดจำหน่ายแล้วกว่า 152 ล้านบาท และตลอดการจัดงาน 9 วัน ตั้งแต่วันที่ 15-23 ธันวาคม 2562 ที่ชาแลนเจอร์ 1-3 อิมแพคเมืองทองธานี จะมีชาวไทยและชาวต่างประเทศ เข้าร่วมงานคาดว่าจะมียอดจำหน่าย 1,400 ล้านบาท